SL Uradni list Evropske unije L 206/12

ODLOČBA KOMISIJE

z dne 4. avgusta 2005

o spremembah Odločbe 93/52/EGS v zvezi z razglasitivijo nekaterih dežel Italije kot prostih bruceloze (B. melitensis) in Odločbe 2003/467/ES v zvezi z razglasitvijo, da so nekatere pokrajine v Italiji proste bruceloze pri govedu in da je dežela Piemont prosta enzootske goveje levkoze

(notificirano pod dokumentarno številko K(2005) 2932)

(Besedilo velja za EGP)

(2005/604/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti (1) in zlasti Priloge A(II)(7) in Priloge D(I)(E) Direktive,

ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (2), in zlasti točke II, poglavja 1, Priloge A k Direktivi,

ob upoštevanju naslednjega:

(1) Odločba Komisije 93/52/EGS z dne 21. decembra 1992 o ugotovitvi skladnosti nekaterih držav članic ali regij z zahtevami glede bruceloze (B. melitensis) in o priznanju statusa države članice ali regije, uradno proste te bolezni, (3) vsebuje sezname regij v državah članicah, ki so priznane kot uradno proste bruceloze (B. melitensis) v skladu z Direktivo 91/68/EGS.

(2) V deželah Marke in Piemont je vsaj 99,8 % gospodarstev za rejo ovc ali koz uradno prostih bruceloze. Poleg tega sta se navedeni deželi zavezali, da bosta izpolnili nekatere druge pogoje iz Direktive 91/68/EGS v zvezi z naključnimi pregledi, ki se bodo izvajali po priznanju zadevnih provinc kot prostih bruceloze.

(3) Deželi Marke in Piemont je zato treba v zvezi z gospodarstvi, ki se ukvarjajo z rejo ovc ali koz, priznati kot uradno prosti bruceloze (B. melitensis).

(4) Sezname regij držav članic, razglašenih za proste tuberkuloze pri govedu, bruceloze pri govedu in enzootske goveje levkoze vsebuje Odločba Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (4).

(5) Italija je Komisiji predložila dokumentacijo, ki dokazuje skladnost z ustreznimi pogoji, predvidenimi v Direktivi 64/432/EGS, za pokrajine Alessandria, Asti, Biella, Novara, Verbania in Vercelli v deželi Piemont, da se te pokrajine razglasi za pokrajine, uradno proste bruceloze glede čred goveda.

(6) Italija je Komisiji predložila dokumentacijo, ki dokazuje skladnost z ustreznimi pogoji, predvidenimi v Direktivi 64/432/EGS glede dežele Piemont, da bi se ta dežela lahko priznala za uradno prosto tuberkuloze glede čred govedi.

(7) Po ovrednotenju dokumentacije, ki jo je predložila Italija, je treba pokrajine Alessandria, Asti, Biella, Novara, Verbania and Vercelli v deželi Piemont priznati za uradno proste goveje bruceloze in deželo Piemont je treba priznati za uradno prosto enzootske goveje levkoze.

(8) Odločbi 93/52/EGS in 2003/467/ES je zato treba ustrezno spremeniti.

(9) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Priloga II k Odločbi 93/52/EGS se spremeni v skladu s Prilogo I k tej odločbi.

Člen 2

Prilogi II in III k Odločbi 2003/467/ES se spremenita v skladu s Prilogo II k tej odločbi.

Člen 3

Ta odločba je naslovljena na države članice.

V Bruslju, 4. avgusta 2005 Za Komisijo Markos KYPRIANOU Član Komisije

(1) UL 121, 29.7.1964, str. 1977/64. Direktiva, kakor je bila nazadnje spremenjena z Uredbo (ES) št. 1/2005 (UL L 3, 5.1.2005, str. 1).

(2) UL L 46, 19.2.1991, str. 19. Direktiva, kakor je bila nazadnje spremenjena z Odločbo Komisije 2004/554/ES (UL L 248, 22.7.2004, str. 1).

(3) UL L 13, 21.1.1993, str. 14. Odločba, kakor je bila nazadnje spremenjena z Odločbo 2005/179/ES (UL L 61, 8.3.2005, str. 37).

(4) UL L 156, 25.6.2003, str. 74. Odločba, kakor je bila nazadnje spremenjena z Odločbo 2005/179/ES.

PRILOGA I Priloga II k Odločbi 93/52/EGS se nadomesti: „PRILOGA II V Franciji: — Departmaji: — Ain, Aisne, Allier, Ardèche, Ardeni, Aube, Aveyron, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Essonne, Eure, Eur-et-Loire, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vogezi. V Italiji: — Dežela Lacij: pokrajini Rieti in Viterbo. — Dežela Lombardija: pokrajine Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese. — Dežela Marke: pokrajina Ancona, Ascoli Piceno, Macerata, Pesaro, Urbino. — Dežela Piemont: pokrajine Alessandria, Asti, Biella, Cuneo, Novara, Torino, Verbania, Vercelli. — Dežela Sardinija: pokrajine Cagliari, Nuoro, Oristano, Sassari. — Dežela Trentino-Zgornje Poadižje: pokrajini Bolzano, Trento. — Dežela Toskana: pokrajine Arezzo, Firence, Livorno, Lucca, Massa-Carrara, Pisa, Pistoia, Prato, Siena. — Dežela Umbrija: pokrajini Perugia, Terni. Na Portugalskem: — Avtonomna regija Azori. V Španiji: — Avtonomna regija Kanarski otoki: Provinci Santa Cruz de Tenerife, Las Palmas.“